Evel un toullad skrivagnerien latino-amerikan all, Mario Vargas Llosa en deus kemeret perzh e bed ar politikerezh a-hed e vuhez. Aet eo e gostezenn bolitikel eus ar gomunouriezh betek ar frankizouriezh. En deroù e save a-du gant gouarnamant dispachel Fidel Castro, met buan e voe dipitet. E 1990 e oa aet war ar renk evit an dilennadegoù prezidantel peruvian, e penn ur chengevreadur eus ar chreiz-dehou, ar Frente Democrático (FREDEMO).